**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā | Nr.248/6  (prot. Nr.6, 6.§) |  |

Par projektu “Infrastruktūras izbūve

reģionālas nozīmes uzņēmējdarbības

atbalstam Liepājā, 2. kārta”

(O. Kalpaka iela)

Pamatojoties uz Pašvaldību likuma 4. panta pirmās daļas 2. punktu, Ministru kabineta 2024. gada 16. janvāra noteikumiem Nr.55 “Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” īstenošanas noteikumi”, Liepājas valstspilsētas un Dienvidkurzemes novada attīstības programmas 2022.-2027. gadam pielikuma “Liepājas valstspilsētas Rīcības un investīciju plāns 2022.-2027. gadam” uzdevuma 5.1. Veicināt digitālu un viedu, ilgtspējīgu un nākotnes tendencēm atbilstošu autoceļu un ielu, sakaru infrastruktūras attīstību” projektu Nr.VPr\_144 “Infrastruktūras izbūve reģionālas nozīmes uzņēmējdarbības atbalstam Liepājā 2. kārta”,  Kurzemes plānošanas reģiona attīstības programmas 2021.-2027. gadam prioritāti “Izaugsmes ekonomika”, rīcības virziena 2.6. “Uzņēmējdarbībai nepieciešamās infrastruktūras izveide un attīstība”, rīcība 2.6.3. “Uzņēmējdarbībai nepieciešamās atbalsta infrastruktūras apzināšana un izveide. Teritorijas revitalizācija, rekultivācija, uzlabojot labiekārtojumu, piebraucamo ceļu (auto, velo, gājēju) infrastruktūra, tai skaitā komunikācijas, pieslēgumi komersantu vajadzībām” (2022. gada 31. maija Attīstības padomes sēdes lēmums par “Kurzemes plānošanas reģiona attīstības programmas 2021.-2027. gadam un Vides pārskata apstiprināšanu” (protokols Nr.05/22, §1.), izskatot Liepājas valstspilsētas pašvaldības domes pastāvīgās Attīstības komitejas 2024. gada 6. jūnija lēmumu (sēdes protokols Nr.6) un Finanšu komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Atbalstīt projekta “Infrastruktūras izbūve reģionālas nozīmes uzņēmējdarbības atbalstam Liepājā, 2. kārta” (O. Kalpaka iela) (turpmāk – Projekts) sagatavošanu un iesniegšanu finansējuma saņemšanai Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” 2. atlases kārtas ietvaros.

2. Apstiprināt Projekta kopējās attiecināmās izmaksas4 208 611,59 EUR(četri miljoni divi simti astoņi tūkstoši seši simti vienpadsmit *euro* un 59 centi) apmērā, no kurām:

2.1. Liepājas valstspilsētas pašvaldības Projekta attiecināmās izmaksas 3 776 633,36 EUR (trīs miljoni septiņi simti septiņdesmit seši tūkstoši seši simti trīsdesmit trīs *euro* un 36 centi), no kurām:

2.1.1. ERAF finansējums (85%) – 3 210 138,36 EUR (trīs miljoni divi simti desmit tūkstoši un viens simts trīsdesmit astoņi *euro* un 36 centi);

2.1.2. Liepājas valstspilsētas pašvaldības līdzfinansējums – 566 495,00 EUR (pieci simti sešdesmit seši tūkstoši četri simti deviņdesmit pieci *euro* un 00 centi).

2.2. Piesaistīt projektā kā sadarbības partneri SIA “LIEPĀJAS ŪDENS”, kurai Projekta attiecināmās izmaksas 431 978,23 (četri simti trīsdesmit viens tūkstotis deviņi simti septiņdesmit astoņi *euro* un 23 centi), no kurām:

2.2.1.  ERAF finansējums (85%) – 367 181,49 EUR (trīs simti sešdesmit septiņi tūkstoši viens simts astoņdesmit viens *euro* un 49 centi);

2.2.2. Sadarbības partnera SIA “LIEPĀJAS ŪDENS” līdzfinansējums 64 796,74 (sešdesmit četri tūkstoši septiņi simti deviņdesmit seši *euro* un 74 centi).

3. Apstiprināt ārpus Projekta izmaksas sadarbības partnerim SIA “LIEPĀJAS ŪDENS” 40 827,51 EUR (četrdesmit tūkstoši astoņi simti divdesmit septiņi *euro* un 51 cents).

4. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 566 495,00 EUR (pieci simti sešdesmit seši tūkstoši četri simti deviņdesmit pieci *euro* un 00 centi) apmērā:

4.1. 2024. gadā – 56 649,50 EUR;

4.2. 2025. gadā – 226 598,00 EUR;

4.3. 2026. gadā – 226 598,00 EUR;

4.4. 2027. gadā – 56 649,50 EUR.

5. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 321 013,84 EUR (trīs simti divdesmit viens tūkstotis trīspadsmit *euro* un 84 centi) apmērā 2026. gadā.

6. Nodrošināt 2025. gada Liepājas valstspilsētas pašvaldības budžetā līdzekļus 105 625,00 EUR (viens simts pieci tūkstoši seši simti divdesmit pieci *euro* un 00 centus) SIA “LIEPĀJAS ŪDENS” pamatkapitāla palielināšanai projekta līdzfinansējuma un ārpus Projekta izmaksu segšanai.

7. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

8. Liepājas valstspilsētas pašvaldības iestādes “Liepājas Centrālā administrācija” Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

 9. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

10. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, tai skaitā Projekta pieteikumu, līgumu ar Centrālo finanšu un līgumu aģentūru, sadarbības līgumus, Projekta un tā izpildi pamatojošos dokumentus, atskaites.

11. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Izpilddirektora birojam, Juridiskajai daļai, Finanšu pārvaldei, Komunālajai pārvaldei, Liepājas valstspilsētas pašvaldības domes priekšsēdētājam, Liepājas Nekustamā īpašuma pārvaldei, SIA “LIEPĀJAS ŪDENS” | |